cyanic-selkie/wikianc huggingface dataset:
Mathias Hinterscheid
Liewen
De Mathias Hinterscheid war Metallaarbechter an huet op der Arbed geschafft, wou en 1946 Member vum LAV gouf. Méi spéit gouf hien och Member vun der LSAP. 1963 gouf hien zum Generalsekretär vun der CGT-L gewielt, an 1970 zu hirem President.
De Mathias Hinterscheid war Member vum Verwaltungsrot vun der Lëtzebuerger Zentralbank.
Idiotenhiwwel
Als Idiotenhiwwel bezeechent een op Lëtzebuergesch eng Schipist, déi liicht ze fueren ass; a Frankräich als gréng Pist bezeechent, op där Ufänger mat Schi oder Snowboard hir éischt Versich starten.
Honolulu
Honolulu ass d'Haaptstad vum US-Bundesstaat Hawaii a läit un der Südküst vun der Insel Oʻahu.
Canton de Marseille-Les Trois Lucs
De Canton de Marseille-Les Trois Lucs war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Edmond Lux
Den Edmond Lux, gebuer den 18. Juni 1916 zu Ierpeldeng bei Ettelbréck a gestuerwen den 21. September 2004 zu Ettelbréck, war e lëtzebuergeschen Zeecheprofesser a Moler, Sculpteur a Grafiker.
28. Juni
Den '''28. Juni''' ass den 179. Dag vum Joer (180. am Schaltjoer) am Gregorianesche Kalenner.
Edmond Lux
Säi Liewen
No senger Première am Dikrecher Kolléisch 1935 huet hien op der Technischen Hochschule zu München, op der Académie royale des beaux-arts zu Antwerpen a duerno op der École nationale supérieure des arts décoratifs an op der École Estienne zu Paräis Konscht studéiert.
Den Edmond Lux war mat der Charlotte Gruber vun Ettelbréck bestuet; d'Koppel hat 2 Kanner.
Canton du Moule-1
De Canton du Moule-1 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Monts Faucilles
D'Monts Faucilles sinn en Serie vu Koppen déi an engem Bou tëscht dem Plateau de Langres an de Vogese leien.
Si leien um südwestlechen Deel vun der Haute-Marne, an an de Vogesen an deem Deel dee La Vôge genannt gëtt.
Si besti gréisstendeels aus Kalleksteen an aus Sandsteen a si maachen de Scheet tëscht de Flëss déi an d'Nordséi lafen, an deenen déi an d'Mëttelmier lafen. Net wäit vun hirer héchster Plaz, dem Ménamont, op 467 m, entsprangen d'Saône, en Niewefloss vum Rhône, an de Madon deen zum Baseng vum Rhäin gehéiert.
Bekannt Colle sinn de Col du Poirier (433 m), de Col des Clochettes (415 m), an de Col du Haut de Salins (403 m).
Déi hiwweleg Géigend huet et mat sech bruecht datt, wéi an den 1830er Joren de Canal de l'Est gebaut gouf, vill Schleisen an Däicher hu misse gebaut ginn.
Laanscht d'Mont Faucilles leien en ettlech Thermalstatioune wéi Bourbonne-les-Bains, Martigny-les-Bains, Contrexéville, Vittel, Bains-les-Bains a Plombières-les-Bains.
Grand Prix de Denain
De Grand Prix de Denain ass eng Vëloscourse vun engem Dag, déi am Departement Nord (Regioun Nord-Pas-de-Calais) a Frankräich gefuer gëtt.
Zanter 2005 gehéiert de Grand Prix de Denain zum UCI Europe Tour an ass zanterhier an der Klass 1.1 agestuuft.
Grëmmelescht
Grëmmelescht (lokal: Grëmelischt ) ass eng Uertschaft an der Gemeng Wanseler.
Grëmmeleschter
Déi Grëmmeleschter si fréier d'Spazéierbengele genannt ginn, déi zu Grëmmelescht fir d'éischt vum Schéifer Joseph Mellang, dee vu Knapphouschent gestaamt huet, aus riicht gewuessenem Louholz gemaach goufen an deen dofir e spezielle Produktiounsprozess entwéckelt hat. Et waren zu där Zäit déi beschte Bengelen déi am Land ze kréie waren. De Mellang huet sech spéider zu Donkels en Haus kaaft an am Alter ass en op Paräis bei seng Duechter geplënnert. D'Haus zu Donkels hat den Numm "A Schéifesch" kritt. D'Haus ass verkaaft ginn, awer d'Spadséierbengele sinn och duerno nach zu Donkels vum Constant Braquet an de Bridder Determe gemaach ginn. An den 1930er Joren haten d'Bridder Determe souguer e Stand op der Internationaler Foire um Lampertsbierg. Eng Commande fir 15.000 Stéck, déi en Englänner maache wollt, konnten se awer aus Capacitéitsgrënn net unhuelen. De Braquet huet och Aangelen aus Eechenholz produzéiert.
Canton de Marseille-Vauban
De Canton de Marseille-Vauban war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Buerschter Millen
D'Buerschter Millen (lokal: Buurschter Millen ) ass e Lieu-dit an der Gemeng Buerschent a läit um CR308.
Haut ass do en Hotel-Restaurant (Hôtel du Moulin) an e Camping (Camping du Moulin). An der fréierer Millen, déi nach elektresche Stroum produzéiert, ass eng Brasserie.
Geographie
D'Buerschter Mille läit um rietsen Uwänner vun der Sauer.
Spannen (Fuedem)
Ënner Spanne versteet een d'Fabrikatioun vun engem Fuedem aus Faseren.
Explikatioun vum Prozess
Am Laf vun der Zäit huet de Prozess vum Spanne sech staark verännert an nei Formen ugeholl. Dat huet dozou gefouert, datt d'Spannen haut dräierlee Bedeitunge kritt huet:
Gesponne ginn all Faseren: Planzefasere wéi Kotteng, syntheetesch Fasere wéi PET, Fasere vun Déiere wéi Woll, a fréier souguer mënschlech Hoer oder mineralesch Fasere wéi Asbest.
D'Produkt beim Spanne gëtt Gar genannt. Den Ausdrock Fuedem gëtt meeschtens hei net gebraucht. Déi wichtegst Kennzeeche vum gesponnene Gar sinn, nieft der gebrauchter Faser, d'Gewiicht jee Längt (Fäinheet) an d'Festegkeet vum Gar. Prinzipiell muss een dovun ausgoen datt e Gar, wann et méi reng ass, och méi deier ass. D'Qualitéit vum Gar bestëmmt och d'Qualitéit vum fabrizéierten Duch oder Stoff.
Spannrad
E Spannrad ass e Geschier mat engem Rad dee mat enger Pedall oder enger Kierb un d'Dréie bruecht gëtt fir z. B. Woll, Fluess oder aner Zorte Fiberen ze spannen.
Haut Folin
Den Haut Folin ass déi héchst Plaz am Biergmassiv Morvan, an der Bourgogne, um Territoire vun der Gemeng Saint-Prix. En ass 901 m héich, an op der Kopp steet en Televisiounsrelais.
Bei ganz klorem Wieder kann ee vum Haut Folin aus de Mont Blanc gesinn, deen eng ronn 250 km wäit ewech ass.
De Bas Folin, dee ronn 1,5 dovun ewech läit, ass 831 m héich.
Scharlach
Dësen Artikel bezitt sech op d'Scharlach als Krankheet. Dat Wuert Scharlach huet awer och nach aner Bedeitungen. Gemengt sinn:
De Scharlach (op frans.: scarlatine) ass eng akut Infektiounskrankheet, déi virun allem bei Kanner optrëtt an dofir och als Kannerkrankheet betruecht gëtt.
Ursaach
De Scharlach gëtt duerch β-hämolyswirkend Streptokokken vun der A-Grupp ausgeléist (besonnesch Streptococcus pyogenes). D'Usteechung erfollegt um Wee vun enger Drëpsen- a Kontaktinfektioun iwwer de Mond an d'Guergel. Och iwwer oppe Wonne kann den Erreeger iwwerdro ginn. Vill gesond Mënschen droen, ouni datt se et wëssen, de Keim bei sech a sinn doduerch eng virtuell Infektiounsquell.
Canton du Moule-2
De Canton du Moule-2 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Moku Manu
Moku Manu (engl.: Bird Island, däitsch: Vogelinsel) ass eng kleng, onbewunnt Insel am Archipel vun Hawaiʻi am Honolulu County. Se läit just ongeféier 1,3 Kilometer virun der Ostküst vun der Insel Oʻahu, net wäit vun der Mokapu-Hallefinsel.
D'Insel ass ongeféier 410 m laang, 210 m breet an huet eng Fläch vun 8,4 ha.
Grégory Rast
De Grégory Rast, gebuer de 17. Januar 1980 an der Schwäiz, ass e Schwäizer Vëlossportler.
Canton de Marseille-Verduron
De Canton de Marseille-Verduron war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Canton de Petit-Canal
De Canton de Petit-Canal ass eng franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Bilzen
Bilzen ass eng belsch Stad a Gemeng an der flämeschsproocheger Communautéit an der Regioun Flandern, an der Provënz Limburg.
Bilzen war fréier eng vun den 23 Bonnes villes am Fürstentum Léck.
Zu Bilzen wunnen 30.057 Leit an d'Gemeng huet eng Fläch vu 75,90 km².
Uertschaften an der Gemeng
Beverst, Eigenbilzen, Grote-Spouwen, Hoelbeek, Hees, Kleine-Spouwen, Martenslinde, Mopertingen, Munsterbilzen, Rosmeer, Rijkhoven, Schoonbeek a Waltwilder.
Canton de Roquevaire
De Canton de Roquevaire war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Internationalen Eenheetesystem
Den Internationalen Eenheetesystem verkierpert de moderne metresche System an ass deen am wäitste verbreeten Eenheetesystem fir physikalesch Eenheeten.
Den SI-Eenheetesystem ass opgrond vun de Fuerderunge vu Wëssenschaft a Fuerschung entstanen, mä et ass mëttlerweil och dee predominanten Eenheetesystem vun Ekonomie an Handel ginn. A ville Staaten, wéi z. B. och zu Lëtzebuerg, ass de Gebrauch vum SI-Eenheetesystem am administrativen oder geschäftleche Schrëftverkéier gesetzlech virgeschriwwen.
Déi 7 Basiseenheeten
D'Definitioune vun de Basiseenheeten a -gréisste vum SI sinn net definitiv, mä evoluéiere mam fortschrëttleche Stand vun der Miesstechnik. Am SI entspriechen déi siwe Basisgréissten de siwe Basiseenheeten. Fir kënnen d'Basiseenheete bei verschiddene Gréissteskalen ze gebrauchen, hëlt ee bestëmmt Virsilben wéi "Kilo-" oder "Milli-".
Muselzeidung
D'muselzeidung ass eng Annoncenzeitung, déi all Mount an enger Oplo vu 40.500 Stéck gratis un d'Stéit vun de Kantone Gréiwemaacher a Réimech, an der Gemeng Nidderaanwen an am däitsche Grenzgebitt ausgedeelt gëtt.
Zanter dem Dezember 1989 kënnt d'muselzeidung an hiert Zwillingsblat, d'Sauerzeidung zu Gréiwemaacher eraus. Den Editeur zanter dem Ufank ass den Eugène Burton.
Grand Prix de Plumelec-Morbihan
De Grand Prix de Plumelec-Morbihan ass eng Vëloscourse vun engem Dag, déi a Frankräich am Departement Morbihan (Regioun Bretagne) gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
29. Juni
Den '''29. Juni''' ass den 180. Dag vum Joer (181. am Schaltjoer) am Gregorianesche Kalenner.
Henry Miller
Den Henry Miller, gebuer de 26. Dezember 1891 zu New York City a gestuerwen de 17. Juni 1980 zu Los Angeles, war en US-amerikanesche Schrëftsteller.
Säi bekanntste Wierk ass Tropic of Cancer (Wendekrees vum Kriibs) aus dem Joer 1934.
Den Henry Miller ass zu Brooklyn, New York opgewuess. Hien huet säi Studium no zwéi Méint ofgebrach a sech mat verschiddenen Aarbechten duerchgeschloen. 1917 huet hie sech mat der Beatrice Sylvas Wickens bestuet, si kruten eng Duechter.
1920 gouf de Miller Personalchef fir d'Bréifdréier beim Western Union Telegraph Service. An där Zäit huet hie Versich gemaach ze schreiwen, mä war net iwwerzeegt vu sech selwer. Hien hat eng Relatioun mat der June Edith Smith Mansfield, wat him erméiglecht huet, e puer Su zesummenzespueren, fir 1930 op Paräis wunnen ze goen.
Mä do hat en et net einfach. Hien huet sech mat Aushëllefsjobs als Korrekter (an der Hëllef vu Kolleegen) duerchgeschloen. 1931 huet hie säin éischte Roman, Tropic of Cancer geschriwwen, deen 1934 publizéiert gouf. Duerno schrouf e Black Spring an Tropic of Capricorn. Hien hat zu Paräis eng Relatioun mat der Anaïs Nin.
1940 ass hien hannescht an Amerika geplënnert, wou en zum groussen Deel zu Big Sur, Kalifornien, gewunnt huet. Hien ass do 1980 gestuerwen.
Wierk
Dem Miller seng Romaner si lieweg geschriwwen, a sinn eng Mëschung aus zum Deel Erliefnesser vum Miller an erfonnten, heiansdo surrealen Episoden. Si kritiséieren dacks kulturell oder moralesch Normen. Wéinst hiren zum Deel krasse Beschreiwunge vu Sexualitéit goufe s'als "Obszönitéit" an den USA verbueden, wat dem Miller säin Nimbus als "Underground"-Auteur verstäerkt huet. Eréischt 1964 huet dat Iewescht Geriicht vun den USA d'Verkafsverbuet vun engem Staatsgeriicht kasséiert, soudatt en op een Zock engem méi grousse Public bekannt gouf.
Nieft deenen zwéin 'Tropics' ass och d'Trilogie Sexus, Plexus, Nexus a Quiet days in Clichy a vill Sproochen iwwersat ginn.
Quiet Days in Clichy - D'Episod zu Lëtzebuerg
Am Roman Quiet Days in Clichy fueren d'Haaptprotagonisten - den Erzieler a säi Kolleeg - vu Paräis fir e Week-end op Lëtzebuerg. De Miller beschreift d'Awunner, deenen hir Gesiichter de glécklege Glach vu Kéi hätten ("the faces of the inhabitants were stamped with a sort of cow-like bliss"), fënnt et onméiglech, datt et an der Stad Lëtzebuerg e judenfreies Café gëtt a beschwéiert sech, datt do näischt lass wier. Dat eenzegt, wat d'Leit intresséiere géif, wier, ze wëssen, op wat fir eng Säit vun hirer Schmier de Botter kéim. Se kéinte kee Brout maachen, mä se wéissten, wéi een et bottere géif.
Joseph Englebert de Rendeux
De Joseph Englebert de Rendeux, gebuer 1720 zu Léck a gestuerwen 1777 zu Roum, war e belsche Moler a Violonist.
Henry Miller
Quiet Days in Clichy - D'Episod zu Lëtzebuerg
An engem Bréif un d'Anaïs Nin aus dem Juni 1933 beschreift e seng Rees op Lëtzebuerg, déi d'Grondlag fir d'Romanbeschreiwung war, sou:
Joseph Englebert de Rendeux
De Joseph Englebert war dat véiert Kand vun zwielef, vum belsche Sculpteur a Moler Renier Panhay de Rendeux a senger Fra Gertrude Demeuse, deen d'Grafmonument fir de Grof Thomas II. an der Kierch vun Tënten sculptéiert huet.
Henry Miller
Quiet Days in Clichy - D'Episod zu Lëtzebuerg
D'Buch gouf 1970 vum Jens Jørgen Thorsen ënner dem Titel Stille dage i Clichy verfilmt. Wéi de Film 1972 zu Lëtzebuerg gewise sollt ginn, gouf en zensuréiert, wat zu enger zolitter Poleemik an der Press gefouert huet.
Joseph Englebert de Rendeux
Mat 24 Joer ass hien zesumme mam Henri Vernet op Roum gaangen, wou e wärend 5 Joer Schüler vum Joseph Vernet, dem Grousspapp vum Horace Vernet war.
Zu Roum gouf hie Geeschtlechen, a war Aumonier vum Baron de Breteuil, deen eng Zäit Ambassadeur vum Malteeseruerden zu Roum war, an duerno vum Prënz Berzonico, engem réimesche Senateur dee säi Palais um Kapitol hat.
Als Museker huet hie sech ëm d'Hausorchestere vun deenen Zwéi bekëmmert, an e puer Opere komponéiert.
Als Moler hat hien am Prënzepalais d'Wänn mat Marinebiller dekoréiert.
Kierch Kaalmes
D'Kierch zu Kaalmes ass eng kathoulesch Kierch déi zur Par Äischdall-Helpert Saint-Willibrord am Dekanat Zentrum an zu der Gemeng Sëll gehéiert.
Méchelskierch zu Betteng op der Mess
D'Kierch vu Betteng op der Mess ass eng kathoulesch Kierch déi zur Par Mess-Réibierg Sainte-Famille, zum Dekanat Süden-West an zu der Gemeng Dippech gehéiert.
Kierch Kaalmes
De Patréiner ass den hellegen Antonius de Klausener, deem säi Fest de 17. Januar gefeiert gëtt.
Méchelskierch zu Betteng op der Mess
Si steet zentral an der Uertschaft an der rue du Château, dem CR103.
Kierch Kaalmes
Se steet zentral an der Uertschaft op der Haaptstrooss, dem CR301.
Méchelskierch zu Betteng op der Mess
Den 29. September 2021 gouf s'als nationaalt Monument klasséiert.
Kierch Kaalmes
Zur fréierer Par Simmer gehéieren ausser der Filialkierch zu Kaalmes och nach d'Parkierch vu Simmer an d'Kapell vun Iener.
Méchelskierch zu Betteng op der Mess
Geschicht
Am Joer 1739 ass op Bedreiwe vum deemolege Paschtouer Mercatoris mam Bau vun der Kierch vu Betteng op der Mess ugefaange gi fir déi al Kapell, déi baufälleg war, z'ersetzen.
Kierch Kaalmes
Geschicht
Am Joer 1856 ass mam Bau vun der Kierch vu Kaalmes ugefaange ginn fir e méi klenge Bau z'ersetzen deen awer op enger anerer Plaz stoung. Den Altor vun der aler Kierch gouf iwwerholl an déi nei. D'Kierch gouf am Joer 1859 konsekréiert. 1911 krut d'Kierch nei Fënsteren a 1997 gouf se restauréiert.
Méchelskierch zu Betteng op der Mess
Geschicht
De Kontrakt fir déi al Kapell ofzerappen an eng nei Kierch ze baue krut en Entreprener vu Käerch, de Leonard Rhones, fir 670 Reichsthaler. No dem Rhones sengem Doud iwwerhëlt d'Entreprise Robinet vun Äischen de Kontrakt vum Bau. Den Tuerm sollt gehéicht ginn an e sollt en neien Helm kréien.
Kierch Kaalmes
Klacken
D'Klacke vun der Kaalmesser Kierch lauden am Schlagtoun mi bémol an do dièse oder och dis an cis genannt.
Méchelskierch zu Betteng op der Mess
Geschicht
Beim Ofrappe vun der Kapell ass festgestallt ginn, datt och den Tuerm baufälleg war an dofir huet d'Gemeng nach Sue beim Här de Geisen geléint fir deen och nei opriichten ze kënnen.
Fir dëst ze realiséieren hat den deemolege Paschtouer Mercatoris sech op eng Veruerdnung vun der Keeserin Maria Theresia gestäipt. Et wier soss déizäit schwéier gewiescht well Lëtzebuerg nach keen eegene Bistum war an d'Paren zu Lëtzebuerg an engem Duerchernee vu 7 Bistume waren (Tréier, Léck, Köln, Reims, Verdun, Metz an Namouer).
Sou hunn z. B. d'Bridder vu Betteng zum Bistum Namouer gehéiert wéi et an engem Bréif vum Joannes Arnoldus un den deemolege Bëschof vun Namouer steet. An dësem Bréif vum 26. September 1831 huet de Bëschof déi Bettenger Brudderschaft vun der éiweger Ubiedung unerkannt.
Aner zoustänneg Bëscheef waren de Mgr Jean-Théodore Laurent (vun 1841 - 1848), Apostoulesche Vikar vu Lëtzebuerg (als Titularbëschof vu Chersones) an de Mgr. Jean Joseph Koppes, deen d'Bettenger Reliquië vun den Hellegen Donatus an Desiderius am Haaptaltor attestéiert.
Instrumenter am Laf vun der Zäit
Dat éischt Instrument an der Bettenger Kierch war en Harmonium deen ëm 1900 als Occasioun kaaft gouf. Et ass net méi ganz sécher ob et zu Rolleng (Lamadelaine) oder Réideng (Rodange) war. E stoung ënnen am Chouer bis 1929 den Duxall gebaut gouf. Wéi d'Foussspill mat bäikoum konnte Pedallen net benotzt ginn an d'Duerfbouwen hunn de Balleg gedréckt. An de fofzeger Joren ass déi Aarbecht ewechgefall well den Harmonium ee Motorgebléis krut.
Duerno ass d'Chorale vun der Kierch gewuess an et ass no engem besseren Instrument gesicht ginn. Ënner dem Impuls vum deemolege Paschtouer, dem Marcel Stirn, ass e Comité protecteur an d'Liewe geruff ginn, an an allen Ecken ass Geld erbäigekraazt gi fir eng nei Uergel unzeschafen (ronn 211.000 Frang).
De 25. Mäerz 1968 ass de Spilldësch vun der neier Ahlborn-Uergel geliwwert ginn (28 Regëster, 2 Manualer). D'Verkleedungen am Holz vun de Verstäerkere gouf vum Josy Birsens gemaach. D'Aweiung war de 25. Januar 1970 a gespillt gouf se deen Dag vum Professer Pierre Nimax sen. Souguer de Maître Albert Leblanc dee kee besonnesche Frënd vun den elektroneschen Uergele war huet op dëser Uergel zesumme mat der Maîtrise Notre-Dame vu Lëtzebuerg Concerte gespillt. Dës Uergel huet hiren Déngscht bis de 7. Februar 1988 gutt gemaach, bis se deen Dag matzen an engem Concert ugefaangen huet ze streiken. Well d'Kontakter ausgeleiert waren an Ersatzstécker ëmmer schwéier ze kréie waren, ass dunn d'Decisioun geholl ginn, eng nei Päifenuergel unzeschafen.
Déi nei Uergel déi de 4. Februar 1990 ageweit ginn ass, kënnt aus der Lëntgener Uergelmanufaktur.
D'Uergel huet zwee Manualer an ee Fousspedall. Si huet 13 Vollregëstere mat 17 Regësterméiglechkeeten.
Den Organist ass de René Bosseler vu Betteng op der Mess.
Tabernakel
Den Tabernakel steet op enger Holzskulptur vum Josy Birsens vu Betteng op der Mess.
De Kräizwee
De Kräizwee (modern Skulpturen) staamt aus der Hand vun der Marie-Thérèse Gilles vu Betteng op der Mess.
Wopen
De Wopen op der Kierch ass iwwer der Haaptentrée an ass de Familljewope vun der Famill vum René-Louis de Geisen, dee beim Bau vun der Kierch 120 Reichstaler mat bäiginn hat.
En hat als Konditioun gesat datt:
Hien huet der Gemeng nach Sue geléint wéi den Tuerm huet missen nei opgeriicht ginn.
Clemenshaff
De Clemenshaff ass en Haff a Lieu-dit an der Gemeng Bettenduerf.
Geographie
Et fléisst eng Baach laanscht den Haff, déi aus engem Weier entspréngt, deen +/- 50 m laang a 40 m breet ass. De Clemenshaff läit um Rand vum Bësch an ass vu Felder ëmginn. Op 800 m läit de Mouschbierg, wou och en Haff ass. Eng 750 m vum Mouschbierg ewech läit e Steebroch, deen ausser Betrib ass. Et ass iwweregens eng Bushaltestell um Mouschbierg an et ass ongeféier 1 km bis zur Haaptstrooss N14 (vum Clemenshaff aus). De Clemenshaff läit op enger Héicht vu 304 m (NG-L).
An der Ëmgéigend läit och nach d'Tschiddeschmillen. Et kënnt een awer och iwwer Bëschweeër op de Brouderbuer, op Steeën, Folkendeng, Gilsdref, Angelduerf an Dikrech.
Jean-Pierre Glesener
De Jean-Pierre (Jempi) Glesener, gebuer de 6. August 1921 zu Rëmeleng an och do gestuerwen den 12. Oktober 1993, war Drécker, Scout, lëtzebuergesche Resistenzler am Zweete Weltkrich a Politiker.
Duerch säi soziaalt Wiesen a säin Engagement fir seng Matmënschen huet hie scho ganz fréi ëffentlech Chargen ugeholl fir no an no héich politesch Responsabilitéiten z'iwwerhuelen. Sou war hien:
Säi Liewen
Am September 1945 ass hie bei der „Imprimerie St. Paul“ agestallt ginn. Deemools huet och seng politesch Carrière ugefaangen.
Am Dezember 1946 gouf hie mat der Léonie Heinz vu Rëmeleng bestuet. Hie war Papp vun 3 Kanner: Denise, Paulette an Henri Glesener.
De Scout
Nom Krich (1946) hunn d'Rëmelenger Scouten en neie Chef (deemolegen Titel: Sektiounsmaster) gesicht. De Jempi, dee vu Kand un an de Scoute war, huet dës Erausfuederung ugeholl an d'Trupp St. Sébastien bis 1950 geleet.
De Resistenzler
Scho ganz fréi stoung de Jempi Glesener an de Reie vun der Resistenzorganisatioun „L.F.B.“ (Lëtzebuerger Fräiheetsbeweegung). Säin eelere Brudder Hubert, deen eng wierksam Roll am Ënnergrond gespillt huet, huet de Jempi a säin anere Brudder Robi fest mat agespaant, besonnesch beim Drécken a Weiderleede vun Tracten. Vill vun deenen Tracten, déi an der Geheimdréckerei am bekannte Caveau um Rëmelenger Kierfecht gedréckt goufen, si vum Jempi op der Schreifmaschinn getippt ginn. Hie war och als Passeur am Asaz.
Nodeem hien am Hierscht 1943 bei d'Wehrmacht agezu gi war, ass en Enn 1943 desertéiert an iwwer d'franséisch Grenz geflücht. Hie gouf awer den 29. Dezember bei Audun-le-Roman, zesumme mat sengem Brudder Hubert, der Juliette Fiedler an dem Raymond Heyardt, verhaft an an d'KZ Hinzert ageliwwert. Den Hubert, no deem d'Gestapo schonn zwee Joer laang gesicht hat, gouf, ouni verurteelt ze ginn, vum däitsche Besatzer erschoss. De Jempi, deen duerch d'Prisonge vu Lëtzebuerg-Gronn, München, Landshut an Heilbronn passéiert ass, koum virun e Krichsgeriicht a gouf zum Doud verurteelt, Urteel wat spéider awer ëmgewandelt gouf. De Jempi koum de 6. Juni 1944 an e „Strafbataillon“, dat an der Normandie géint d'alliéiert Landungstruppen agesat gouf. Den 8. August ass hie bei Saint-Lô eng zweet Kéier desertéiert an en ass bei d'Amerikaner iwwergelaf. No bal 8 Méint am POW-Lager La Glacerie bei Cherbourg gouf hien den 21. Mäerz 1945 rapatriéiert.
De Politiker
De Jean-Pierre Glesener war Member an der CSV. Hien huet fir d'éischt hallef Deeg am CSV-Haaptbureau geschafft, éier hien d'Charge vum Sozialsekretär ugeholl an déi 23 Joer laang hat.
1957 gouf de Jean-Pierre Glesener an de Rëmelenger Gemengerot gewielt, wou e bis den 8. Mäerz 1985 gewierkt huet.
1964 huet e fir d'Chamberwale kandidéiert a gouf gläich am Spëtzepeloton gewielt a souz du bis 1989 an der Chamber.
Och op der europäescher Bün war hien en engagéierte Politiker. Vun Oktober 1969 bis Dezember 1974 war hien am Europa-Parlament. Hie war wärend 5 Joer Member vum Europarot a Lëtzebuerger Vertrieder bei der NATO.
De Veräinsmënsch
Trotz senge ville Verflichtungen huet de Jean-Pierre Glesener seng Heemechtsstad Rëmeleng net vergiess. Bis 1960 huet hien als Lokalkorrespondent fir d'Wort geschafft a sech am Veräinsliewen engagéiert. 30 Joer laang war hie President vun der Rëmelenger Zwangsrekrutéiertesektioun „Ons Jongen“, 28 Joer laang President vum Kierchechouer, 35 Joer laang Sektiounssekretär vun der Rëmelenger CSV, Member vum Kiercherot an Éierepresident vun der lokaler Amiperas-Sektioun.
Bloe Ris
E Bloe Ris ass e Stär, deen eng Ausdeenung vergläichbar mat engem Roude Ris, allerdéngs mat 10-50 Sonnemassen eng däitlech méi héich Mass huet.
Wärend e Roude Ris seng Gréisst eréischt um Ennstadium vu senger 'normaler' Stärenentwécklung kritt, sou ass d'Zouhuele vun der Gréisst bei engem Bloe Ris net sou dramatesch. Déi héich Mass féiert zu enger héijer Dicht vun der Matière am Stärkär, déi eng héich Reaktiounsrat am Stärebrenne mat sech zitt. Déi doraus resultéierend Energiefräisetzung bewierkt eng Uewerflächentemperatur, déi mat 20.000-30.000 K däitlech iwwer där vun eiser Sonn läit. Duerch déi héich Temperatur läit den Emissiounsmaximum (no dem Wiensche Gesetz fir e Schwaarze Kierper) am ultravioletten Deel vum Liichtspektrum, wat e bloe Faarfandrock vun dësem Stär an sou hiren Numm ausmécht.
Beispiller fir Blo Rise si Rigel, Regulus, Saiph, Deneb souwéi de Stär, deen d'Supernova 1987A ausmécht. Am Allgemenge si Blo Rise relativ rar.
Canton de Pointe-à-Pitre-1
De Canton de Pointe-à-Pitre-1 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Zosma (Stär)
Den Zosma (och Dhur) ass den Numm vum Stär δ Leonis (Delta Leonis) am Stärebild Leo. Aner Nimm fir de Stär sinn: Zubra, Duhr.
Den Zosma ass zirka 58 Liichtjoer vun eis ewech (Hipparcos Datebank) an huet eng visuell Magnitude vu +2,6 mag. Hie gehéiert zu der Spektralklass A3.
Théo Van Rysselberghe
Den Théo Van Rysselberghe, gebuer den 23. November 1862 zu Gent a gestuerwen den 13. Dezember 1926 zu Saint-Clair a Frankräich, war e belsche Moler. Hie gëtt zu den Neo-Impressioniste gezielt. Bis no 1900 war seng Pinseltechnik déi vun de Pointillisten.
Canton de Tulle-Campagne-Nord
De Canton de Tulle-Campagne-Nord ass eng fréier franséisch administrativ Andeelung am Arrondissement Tulle, am Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
L
De Buschtaf L, respektiv l, ass den zwieleften Buschtaf am laténgeschen Alphabet. Et ass e Konsonant.
NGC 5204
Den NGC 5204 ass eng Spiralgalaxis am Stärebild Ursa Major, dee ronn 14,5 Millioune Liichtjoer vun der Äerd ewech ass.
Entdeckung
D'Galaxis NGC 5204 gouf de 24. Mee 1789 vum däitsch-britteschen Astronom Wilhelm Herschel entdeckt.
Canton de Pointe-à-Pitre-2
De Canton de Pointe-à-Pitre-2 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Analcim
Analcim ass e Mineral, dat zu de Tektosilikate gehéiert.
Den Numm
Analcim huet säin Numm vum griicheschen analkis, dat schwaach bedeit. Wann dat Mineral waarm gemaach gëtt oder geriwwe gëtt, luet et sech nëmme schwaach elektrostatesch op.
Wou et ze fannen ass
D'Kristallen entstinn un de Borden a bannent den Huelraim am Granit, Basalt an Diabas. Besonnesch schéiner goufen an Neiséiland, Island, Schottland an op de Faröer Insele fonnt.
D'Faarf
Analcim ass meescht ouni Faarf, oder et geet an dat Wäisst eran. Et kann awer orange, rosa, giel, brong oder rout sinn. De Stréch ass wäiss.
Firwat et gebraucht gëtt
Analcim gëtt fir d'Produktioun vu Silikagel gebraucht.
Klengt Matterhorn
D'Klengt Matterhorn, op Däitsch Klein Matterhorn ass e spatze Bierg an de Schwäizer Alpen am Kanton Wallis uewerhalb vun Zermatt, deen 3.883 Meter héich ass. Eng Pendelkabinn verbënnt den Trockner Steg mam Klenge Matterhorn. D'Kabinn kënnt op 3.820 m un. Duerch en Tunnel kënnt e bei den Ufank vun der Schipist um Gletscher.
Infrastruktur
An der Gare op der Spëtz ass e klenge Picknickraum mat Snackméiglechkeet, an am Tunnel ass Plaz fir d'Schnéifräsen.
Aussiichtspunkt op der Spëtz
Am Tunnel huet een d'Méiglechkeet duerch e Säitentunnel bei ee Lift ze kommen, deen een op e kënschtleche Plateau féiert, op deem Eisenkonstruktioune mat Gelänner an Trapen et erlaben, bis op d'Spëtz vum Klenge Matterhorn op 3.883 m erop ze kommen. Dëse Punkt ass den héchste Punkt an Europa, dee mat enger Kabinn erreechbar ass. Déi gutt Vue vun dësem Punkt aus, ass e Magnéit fir vill Touristen déi zu all Joreszäit dohi kommen. Aussiichtstafele weisen den Touriste water Bierger se kënne gesinn.
Gletscherhiel
Um Schnéiplateau um Gletscher bei der Spëtz vum Klenge Matterhorn ass an de spéiden 90er Joren eng Hiel an d'Gletscheräis geha ginn. Mat Hëllef vu schwéierem Geschier gouf e Stolle gegruef. Do kann een eng kleng Kapell, a méi ënnen op engem ënnerierdeschen Äisplateau Skulpture gesinn. Haaptmotto vun der Ausstellung ass d'Theema "Wäin". D'Entrée an d'Hiel ass gratis. Um Buedem leie Matten, soudatt een och mat Schiischong net ausrutsche kann. Besonnesch un der Hiel ass, datt eng natierlech Gletscherspléck zoufälleg fonnt gouf. D'Spléck konnt laang Zäit besicht ginn, ass awer elo fir d'Publikum gespaart.
Schipisten
Am Wanter geet eng eenzeg rout Schipist vum Gletscher fort. Den ieweschten Deel ass flaach an einfach ze fueren. Um Gletscher selwer ass méi ee géie Passage deen awer liicht ze packen ass. Am Summer funktionéiert e Schleeflift, deen op de Gobba di Rollin (3899) geet, direkt beim Ausgank vum Tunnel. Do kënnt een op den definitiv héchste Punkt an engem markéierte Schigebitt.
Pläng fir d'Zukunft
D'Zermatter Biergbunnen hunn no hirer Fusioun am Joer 2003 de Plang entworf, Zermatt nach méi intressant fir den Tourismus ze maachen. Si wëllen eppes bidden, bei deem keen anert Schigebitt mathale kann, a plangen um Klenge Matterhorn eng Glaspyramid ze bauen, déi ronn 120 m héich soll sinn. D'Zil ass, sou kënschtlech e 4.000er ze kreéieren. Sou kann een den Touristen ubidden als eenzeg Destinatioun an Europa mat enger Kabinn e 4.000er z'erreechen. Trotz vill Kritik vun Ëmweltschützer soll am Summer 2007 mam Bau ugefaange ginn.
30. Juni
Den '''30. Juni''' ass den 181. Dag vum Joer (182. am Schaltjoer) am Gregorianesche Kalenner.
Haupeschmaart
Den Haupeschmaart ass zu Lëtzebuerg an an der Ëmgéigend e Joermaart deen den éischte Sonnden no Haupeschdag gehale gëtt. Zu Lëtzebuerg ass de Munzermaart wuel de bekanntsten. Et war fréier den eenzege lëtzebuergesche Maart am Joer op deem Fille verkaaft goufen. En Haupeschmaart gëtt nach zu Bäerdref gehalen.
An der Belsch ass den Haupeschmaart vun Amel bekannt.
Geschicht vun der Eisebunn zu Lëtzebuerg
D'Geschicht vun der Eisebunn zu Lëtzebuerg befaasst sech als Deelgebitt vun der traditioneller Technikgeschicht mat der Erfuerschung an Dokumentatioun vun der Geschicht vum lëtzebuergesche Schinneverkéier.
Chronologie
[[media:Feierwon.ogg|Lauschtert d'Lidd vum Feierwon (Tounfichier)]] Historesch interessant ass datt deen éischten Zuch, an deem och de Prënz Henri matgefuer ass, tëscht der Stad an dem Hesper Bësch vun engem Päerd gezu gouf. Dat huet musse si well d'Aarbechte fir den Terrassement vun de Schinne vun Hesper bis an d'Stad nach net sou wäit waren datt d'Schinnen eng vun deene schwéieren Damplokomotive gepackt hätten.
Canton de Pointe-à-Pitre-3
De Canton de Pointe-à-Pitre-3 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
M
Den M, respektiv m, ass den dräizéngte Buschtaf am laténgeschen Alphabet. Et ass e Konsonant.
Arrondissement Forbach
Den Arrondissement Forbach ass eng franséisch administrativ Andeelung am Departement Moselle an der Regioun Grand Est.
Den Haaptuert ass Forbach.
Den Arrondissement setzt sech aus 7 Kantonen zesummen:
Canton de Tulle-Urbain-Nord
De Canton de Tulle-Urbain-Nord ass eng fréier franséisch administrativ Andeelung am Arrondissement Tulle, am Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Ierseng
Ierseng ass eng Uertschaft an der Gemeng Bous-Waldbriedemes. Virun der Fusioun mat der Gemeng Bous louch Ierseng an der Gemeng Waldbriedemes.
Zesumme mat Trënteng a Réid gehéiert se zur Sektioun B Trintingerthal
Geographie
Ierseng läit zesumme mat Trënteng a Réid am Trëntengerdall, och nach Kiischtendall genannt.
Canton de Tulle-Campagne-Sud
De Canton de Tulle-Campagne-Sud ass eng fréier franséisch administrativ Andeelung am Arrondissement Tulle, am Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Regierung Juncker-Asselborn II
D'Regierung Juncker-Asselborn II war eng Koalitiounsregierung aus CSV an LSAP, déi aus de Chamberwale vum 7. Juni 2009 zu Lëtzebuerg ervirgaangen ass. Si huet um Koaltiounsaccord tëscht dësen zwou Parteie vum 20. Juli 2009 baséiert. Den 23. Juli 2009 ass se vereedegt ginn.
Si bestoung aus 15 Ministeren, wouvun der 12 aus der vireger Regierung iwwerholl goufen.
Den 1. Februar 2012 koum et zu enger Ännerung an de Ressorten Ekonomie an Energie, wou den Etienne Schneider de Jeannot Krecké, deen aus perséinleche Grënn zeréckgetruede war, ersat huet.
Den 30. Abrëll 2013 goufen, no der Demissioun vum François Biltgen an der Marie-Josée Jacobs, d'Martine Hansen an de Marc Spautz als nei Ministere vereedegt.
Den 11. Juli 2013 huet de Premier Juncker, nodeem d'LSAP am Kader vun der SREL-Affär, sou wéi och déi meescht Parlamentarier vun den Oppositiounsparteien, der Regierungskoalitioun d'Vertrauen entzunn huet, erkläert, hie géif de Grand-Duc froen, fréizäiteg Neiwalen auszeruffen. D'Regierung Juncker-Asselborn II ass den 3. Dezember 2013 zeréckgetrueden a gouf duerch d'Regierung Bettel-Schneider, déi aus de Chamberwale vum 20. Oktober 2013 ervirgaange war, deen Dag drop ofgeléist.
1540
Evenementer
Extreem waarmt an dréchent Joer a ganz Europa; Dausende vun Doudesaffer duerch Hëtzt, Feier oder Hongersnéit.
Basilika vum Hellegen Häerz zu Bréissel
D'Basilika vum Hellegen Häerz zu Bréissel steet um Plateau zu Koekelberg, enger vun den 19 selbstännege Gemenge vun der Haaptstadregioun Bréissel.
De laangen Ulaf
De Léopold I. hat sech schonn dermat beschäftegt, op de Koekelberg, dee Bréissel dominéiert, seng Residenz opriichten ze loossen. Dozou ass et awer zu senge Liefzäite net méi komm. De Léopold II. wollt op der selwechter Plaz eng Zort Pantheon baue loossen, op dee groussaarteg Alleeë sollten zougoen. Dorun erënneren haut nach d'"Avenue des Gloires nationales" an d'"Avenue du Panthéon". Dee Projet war der kathoulescher Bourgeoisie, déi zu där Zäit um Rudder war, net reliéis genuch.
Do huet et sech erginn, datt de belsche Kinnek 1902 de Schantje vun der Basilika vum Hellegen Häerz zu Paräis um Hiwwel vu Montmartre besicht hat, an op d'Iddi koum, fir de 75. Joresdag vun der belscher Onofhängkeet, um Koekelbierg nach méi eng grouss Nationalkierch bauen ze loossen.
De Projet vum Architekt Pierre Langerock vu Louvain, deen eng neogotesch Kathedral virgesinn hat, gouf vun enger Jury ugeholl an den 12. Oktober 1905 huet de Kinnek de Grondstee geluecht. Well déi Käschten alles an de Schiet gestallt hunn, dat disponibel war, huet de Kinnek sech bereet erkläert aus senger Privatkassett bäizedroen. De Koffer, dee fir de Kuppeldaach benotzt gouf, staamt aus dem Kinnek sengem private Besëtz dem Belsche Kongo. 1909 ass de Kinnek gestuerwen, a vun der Kierch war nach net vill ze gesinn.
De laange Schantjen
Nodeem d'kathoulesch Kierch an der Belsch opgeruff hat, fir Donen ze maachen, konnt mam Schantje lues a lues weidergefuer ginn. Den Éischte Weltkrich huet dat Ganzt awer nees gestoppt. No de Pläng vum Albert Van Huffel, dee sech en neo-byzantinesche Still afale gelooss hat, dee vu Bauhaus-Elementer duerchwuess war, gouf 1926 nees mam Baue weidergemaach.
Giewel (Käerch)
Giewel ass eng Uertschaft an der Gemeng Käerch.
Douglasdännen
D'Douglasdännen oder Douglasien (Pseudotsuga) sinn eng Gattung an der Famill vun de Pinaceae. Se kruten den Numm Douglas, wéinst dem englesche Botaniker David Douglas deen se géint 1825 entdeckt huet an 1827 mat an England bruecht huet.
Op der Welt gëtt et dovun nëmme 5 Aarten, an e puer Varitéiten, am westlechen Nordamerika, a China, a Japan an a Mexiko.
Hir Zapen hu grouss Deckschuppen, déi wäit erausstinn, a laang Spëtzen hunn. D'Ae si schlank a spëndelfërmeg. D'Blieder si bei allen Aarte ganz mëll. An Europa gouf d'Küsten-Douglas kuerz no 1827 agefouert, an déi Blo Douglas ëm 1876.
Déi zwou Aarte ginn an Europa an de Bëscher ugeplanzt, woubäi d'Küsten-Douglas am meeschte benotzt gëtt. Et sinn déi wichtegst exogen Bëschbeem an Europa.
Douglasdänne wuesse ganz séier, iwwer ee Meter am Joer ass net ongewéinlech.
Déi verschidden Aarte sinn:
Douglasdännen zu Lëtzebuerg
An der "Goldkaul" zu Konsdref steet an engem Bichebësch eng Grupp vu véier bemierkenswäerten alen Douglasdännen (Pseudotsuga menziesii), déi do am Joer 1900 vum Fierschter Bohnenberger ugeplanzt goufen. Si stellen déi héchst Beem aus dem Grand-Duché duer; ee vun hinnen ass 51 m héich (Donnéeën aus dem Joer 2002).
Eng vun den éischten Douglasdännen (P. menziesii) zu Lëtzebuerg gouf am Hierscht 1865 am Park vum Meesebuerger Schlass vun deem sengem Proprietär, dem Prënz Charles d'Arenberg, ugeplanzt. Am Joer 1908 war si 23 m héich an hat en Duerchmiesser vu 54 cm op Broschthéicht. Déi alleréischt Douglasdänne sollen an dem "botanesche Gaart", deen de Jean Linden um Lampertsbierg (virun 1851) ugeluecht hat, gestanen hunn.
D'Douglasdännen am Pettingerbusch si bei engem Stuerm 1984 ëmgefall. Et war eng Parzell vu ronn 50 ar. Bei enger Opnam vum Bestand am Joer 1972, gemaach am Kader vun der Instruktioun vun de Forstschüler, ënner der Leedung vum Forstinspekter Camille Kirpach, gouf e Massenduerchschnëtt um Fouss vun iwwer 13m³ gemooss.
Roger Krieps
De Roger (Rosch) Krieps, gebuer den 19. Januar 1926 zu Beetebuerg a gestuerwen den 24. Januar 2023 , war e lëtzebuergesche Journalist an Auteur. Hie war, viru senger Pensioun, Redakter an der Wochenzeitung d'Lëtzebuerger Land a fräie Mataarbechter vun aneren Zäitschrëften.
De Rosch Krieps huet ë. a. eng Rei Aarbechten iwwer d'Lëtzebuerger am Ausland publizéiert. Hien ass de Grënner vun The global Family - Photos and Messages asbl, déi sech zum Zil gesat huet, am Sënn vun der Fotoausstellung The Family of Man vum Edward Steichen géint de Krich ze wierken.
2009 protestéiert hien ëffentlech dogéint, datt an The Family of Man d'Foto vun der Explosioun vun enger Waasserstoffbomm dräi Méint laang verstoppt gouf, fir op där Plaz d'Diashow "Rockabilly at the Family of Man" ze weisen. Dat wier eng Verstëmmelung vum Ensembel vun engem Konschtwierk, dat 2003 vun der UNESCO an d'Lëscht vun de Wierker vun der Weltkultur opgeholl. Déi "Zensur" géif dem Steichen säi Message géint all Krich verdecken a säin Antriede fir d'UNO als Mëttel géint d'Kricher onverständlech maachen.
Wallenduerf
Wallendorf, op lb. Wuelenduerf oder Wallenduerf, ass eng däitsch Grenzuertschaft an eng Uertsgemeng an der Verbandsgemeng Südeifel am Äifelkrees Béibreg-Prüm.
Geographie
Wallenduerf läit um Zesummelaf vun der Our an d'Sauer. D'Uertschaft ass duerch zwou Grenzbrécke mat Lëtzebuerg verbonnen, d'Ourbréck an d'Sauerbréck. Op der Lëtzebuerger Säit vun der Sauer läit d'Uertschaft Wallenduerfer Bréck.
Geschicht
Eng virgeschichtlech Besidelung vun der Géigend ëm Wallenduerf ass schonn fir d'Steenzäit beluecht. Statuen, Bijouen a Grafbäilage beleeën eng intensiv Besidelung duerch d'Réimer an duerno duerch d'Franken.
Bis 1789 war Wallenduerf, den Haaptuert vun enger Meierei vun der Grofschaft Veianen, am Besëtz vun den Häre vu Fiels zu Méischtref.
Am Zweete Weltkrich gouf zu Wallenduerf dräimol gekämpft an d'Uertschaft gouf dobäi gréisstendeels zerstéiert. Um grenziwwerschreidende Wanderwee "Promenade du souvenir" kann een zu Wallenduerf en intakte Bunker vum däitsche Westwall besichen.
Canton de Saint-Louis (Guadeloupe)
De Canton de Saint-Louis ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Jacques Delors
Nodeem en zwee Joer, vun 1979 bis 1981, als Deputéierten am Europäesche Parlament war, gouf hie franséische Wirtschafts- a Finanzminister (1981-1984).
Vun 1983 -1984 war hie Buergermeescher vu Clichy-la-Garenne am Departement Hauts-de-Seine.
1985 gouf hie President vun der Europäescher --Kommissioun. Dës Funktioun hat hie bis Januar 1995. 1992 krut en de Karlspräis. Hien ass och Doctor honoris causa vu 24 Universitéiten.
A senger Presidentschaft huet d'europäesch Integratioun grouss Fortschrëtter gemaach. Ënner him koum de sougenannten Acte unique zoustanen an den Europäesche Bannemaart huet méi konkreet Formen ugeholl. Dee vun him presentéierten Delors-Plang huet doriwwer eraus den Ustouss fir d'Schafe vun der Europäescher Wärungsunioun ginn.
Dompierre (Vosges)
Dompierre ass eng franséisch Gemeng an de Vogesen an der Regioun Grand Est.
Réid
Réid ass eng Uertschaft an der Gemeng Bous-Waldbriedemes. Virun der Fusioun mat der Gemeng Bous louch Réid an der Gemeng Waldbriedemes
Clásica Ciclista San Sebastián - San Sebastián
D'Clásica Ciclista San Sebastián - San Sebastián, oder méi kuerz Clásica Ciclista San Sebastián, ass eng Vëloscourse vun engem Dag, déi am Baskeland gefuer gëtt. Den Depart an d'Arrivée vun der Course sinn zu San Sebastián.
Zanter 2005 gehéiert dës Course zu der Serie vum UCI ProTour.
Canton de Tulle-Urbain-Sud
De Canton de Tulle-Urbain-Sud ass eng fréier franséisch administrativ Andeelung am Arrondissement Tulle, am Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Bermuda
Bermuda ass eng Inselgrupp am Atlantik. Als brittescht Iwwerséigebitt gehéiert se zu Groussbritannien. Bermuda läit ëstlech vum US-Bundesstaat North-Carolina.
D'Bermuda-Insele si virun allem wéinst de Geschichten iwwer de Bermudadräieck bekannt ginn.
Geographie
D'Bermuda-Insele bestinn aus ongeféier 150 Koralleninselen, vun deene Grand Bermuda mat Ofstand déi gréisst ass. Am Nordweste grenzt Somerset Island an am Nordoste Saint George's Island un d'Haaptinsel.
Côney
De Côney ass e Floss am Oste vu Frankräich an e lénksen Niewefloss vun der Saône.
Obschonn en zum Baseng vum Rhône gehéiert, läit e sou no um Museldall, datt d'Réimer scho wëlles haten e Verbingungskanal ze bauen. Dee gouf awer eréischt Realitéit am 19. Joerhonnert, mat dem Canal de l'Est am Kader vum Programm Freycinet.
De Côney huet seng Quell um Flouer mat dem Numm Lion Faing, an der Gemeng Dounoux an de Vogesen, um Südosthank vun de Monts Faucilles.
E leeft duerno duerch Uriménil an Uzemain, wou e bei Les Forges op de Canal de l'Est stéisst. Vun do u leeft e parallel mat dësem no Süden, laanscht Fontenoy-le-Château, a bei Ambiévillers, wiesselt en an d'Haute-Saône fir südlech vu Corre, op der Plaz Sous Bémont, op enger Héicht vun 222 m an d'Saône ze lafen.
Seng Haaptnieweflëss komme vu lénks: de Cône, den Aître an de Bagnerot, dee vu Bains-les-Bains kënnt.
Maria Van Rysselberghe
Si war d'Fra vum belsche Moler Théo Van Rysselberghe, an ass 1891 mat him bei d'Bertha Gansen, eng d'Schoulfrëndin vun hirer Schwëster, op Lëtzebuerg komm, sou wéi si dat schonn zanter néng Joer gemaach huet. D'Bertha Gansen war an der Tëschenzäit mam Dr. Auguste Weber, e Koseng vum Emile Mayrisch, bestuet ginn. Zéng Joer méi spéit huet d'Maria zu Eech, bei der Famill Weber, d'Bekanntschaft vun der Madame Mayrisch, der Aline de Saint-Hubert gemaach. Si goufen intim Frëndinnen. Si ass gär als Gaascht am Schlass vu Kolpech, dat der Famill Mayrisch gehéiert huet, gesi ginn. Si huet zum Kolpecher Frëndeskrees (Cercle de Colpach) gehéiert, iwwer dee vill geschriwwe gouf, an zu deem ë. a. den André Gide gehéiert huet.
Mam Gide hat si ee Kand.
Bekannt ass d'Maria Van Rysselberghe duerch hiert Wierk Les Cahiers de la Petite Dame - Notes pour l'histoire authentique d'André Gide, (1973) ginn.
Um Spaweck
Iwwer de Kolpecher Frëndeskrees
Brittesch Joffereninselen
D'Brittesch Joffereninselen (engl. the British Virgin Islands) sinn eng Inselgrupp vun de klengen Antillen an der Karibik, a leie ronn 100 km ëstlech vu Puerto Rico. Si sinn e brittescht Iwwerséigebitt.
16 vun de méi wéi 60 Inselen a Riffer si bewunnt.
Geographie
Zum Gebitt vun de Brittesche Joffereninsele gehéieren d'Inselen Anegada, Beef Island, Cooper Island, Ginger Island, Jost Van Dyke, Norman Island, Peter Island, Salt Island, Tortola, Virgin Gorda a doriwwer eraus och nach aner kleng Inselen ëm de Sir-Francis-Drake-Kanal.
D'Insel Anegada besteet aus Korallen a Kalleksteen an ass relativ flaach, déi aner Insele si vun vulkanescher Originn, mat Bierger an Hiwwelen. Den héchste Punkt vun den Inselen ass de Mount Sage mat 521 m op Tortola.
D'Klima ass tropesch a fiicht, d'Temperature ginn duerch de Wand ofgeschwächt. Hurrikaner an tropesch Stierem gëtt et vu Juli bis Oktober. Déi natierlech Reservë vun Drénkwaasser si begrenzt, mat der Ausnam vun ettleche Flëss, déi am Summer ausdréchnen, a vu Quellen op Tortola. De gréissten Deel vun der Waasserversuergung vun den Insele kënnt aus Buren an de Reewaasser-Gebidder.
Bevëlkerung
Déi Brittesch Joffereninselen hunn ongeféier 31.000 Awunner. D'Majoritéit vun den Awunner ass vun afrikanescher Ofstamung.
Leo Wagener
De Leo Wagener, gebuer den 12. Abrëll 1962 zu Ettelbréck, ass e lëtzebuergesche kathoulesche Geeschtlechen.
Hie staamt vun Houschent a gouf den 2. Juli 1988 geweit.
De Leo Wagener war vum 1. September 1988 bis den 1. September 1990 Kaploun zu Dikrech. 1988 gouf hie bäigeuerdenten Aumônier vun der Lëtzebuerger Landjugend. Vun 1991 bis 2006 war hie Paschtouer zu Steebrécken an duerno, vun 2006 bis 2014, zu Bouneweg/Hamm. De Leo Wagener war och vun 1991 un Aumônier vun der Landjugend. 1992 gouf en nach Diözees- a Jugendséilsuerger.